b"\n_START_ARTICLE_\nDiego Men\xc3\xa9ndez de Vald\xc3\xa9s\n_START_SECTION_\nBiografia\n_START_PARAGRAPH_\nVa n\xc3\xa9ixer en el si d'una fam\xc3\xadlia hidalga, origin\xc3\xa0ria de Gij\xc3\xb3n i de Siero.  Durant molt temps va ser Capit\xc3\xa0 de l'Armada espanyola. No obstant aix\xc3\xb2, va haver d'abandonar el c\xc3\xa0rrec quan va ser nomenat capit\xc3\xa0 general de Puerto Rico pel rei d'Espanya. A m\xc3\xa9s, el 27 de gener de 1582, va ser nomenat Alcaid-Capit\xc3\xa0 de la fortalesa de Sant Joan en substituci\xc3\xb3 del capit\xc3\xa0 Juan de C\xc3\xa9spedes, qui acabava de morir. En aquest c\xc3\xa0rrec pol\xc3\xadtic, M\xc3\xa9nendez rep 600 ducats anuals i la llic\xc3\xa8ncia per importar 40 esclaus negres. Pocs mesos despr\xc3\xa9s d'aquest nomenament, va ser convertit, el 18 de juny de 1582,  en governador i Just\xc3\xadcia Major de l'arxip\xc3\xa8lag,  establint-se en el c\xc3\xa0rrec al seg\xc3\xbcent any. _NEWLINE_Durant el seu mandat, Diego Men\xc3\xa9ndez de Vald\xc3\xa9s va enviar diversos informes a la Cort espanyola en els quals explicava l'escassa situaci\xc3\xb3 militar de l'arxip\xc3\xa8lag, no tenint les suficients defenses per resistir atacs estrangers. Per aquesta ra\xc3\xb3, es va fundar a Espanya  la Junta de Puerto Rico, que s'encarregava d'estudiar la problem\xc3\xa0tica de la defensa amb la qual es trobaven les Grans Antilles i les ciutats riberenques del Carib. La insist\xc3\xa8ncia del governador sobre la defensa de Puerto Rico va impulsar a la Junta a construir, en 1587, el Castell del Morro, de la construcci\xc3\xb3 del qual es va encarregar l'enginyer militar d'origen itali\xc3\xa0 Juan Baptista Antonelli. Aix\xc3\xad, Men\xc3\xa9ndez, va treballar en l'ampliaci\xc3\xb3 i en la millora de les defenses de l'arxip\xc3\xa8lag, especialment, en les de San Juan, mantenint i desenvolupant el castell del Moro._NEWLINE_Al mar\xc3\xa7 de 1593, Diego Men\xc3\xa9ndez de Vald\xc3\xa9s va ser substitu\xc3\xaft per Pedro Su\xc3\xa1rez Coronel com a governador de Puerto Rico\xc2\xa0i en aquest any mateix any Vald\xc3\xa9s va visitar la Cort de Madrid. Va morir a Puerto Rico en 1596._NEWLINE_Existeixen certes controv\xc3\xa8rsies pel que fa al seu cognom. Alguns historiadors en diuen M\xc3\xa9ndez i altres Mel\xc3\xa9ndez. Segons Cayetano Coll y Toste el cognom oficial \xc3\xa9s Men\xc3\xa9ndez.\n_START_SECTION_\nVida personal\n_START_PARAGRAPH_\nEs va casar amb Elena de Vald\xc3\xa9s, probablement cosina seva, amb qui va tenir diversos fills a Espanya. Despr\xc3\xa9s de ser nomenat governador de Puerto Rico,  va establir la seva resid\xc3\xa8ncia permanent all\xc3\xad, on els seus fills van tenir a molts descendents."